Περάσαμε υπέροχα! Ο χώρος, ακριβώς όπως απεικονίζεται στις φωτογραφίες, πολύ όμορφος, ασφαλής και η τοποθεσία εξαιρετική (ταβέρνες, παντοπωλεία, λεωφορεία, ό,τι χρειαζόμασταν σε απόσταση λεπτού). Ταυτόχρονα, αν και τελείως κεντρικά, πολύ ήσυχος μιας και βρίσκεται στον έβδομο όροφο σε ταράτσα όπου τα βράδια χαζεύεις τη φωτισμένη πόλη. Η καθαριότητα άριστη. Ο οικοδεσπότης ανταποκρίθηκε εξαιρετικά σε ό,τι του ζητήθηκε (τον ρωτήσαμε αν υπάρχει ηλεκτρικό μάτι για μαγείρεμα και εκείνος προθυμοποιήθηκε και το αγόρασε για να μας διευκολύνει). Επίσης, ο Δημήτρης όταν έμαθε ότι η ώρα άφιξής μας ήταν αρκετά νωρίτερα από την ώρα που θα παρέδιδαν το σπίτι οι προηγούμενοι ένοικοι έκανε ό,τι καλύτερο μπορούσε και μας το ετοίμασε νωρίτερα για να εξυπηρετηθούμε. Μας προϋπάντησε, μας ξενάγησε στο χώρο, μας έκανε να αισθανθούμε πραγματικά σα στο σπίτι μας! Τέλος πάντα απαντούσε ταχύτατα σε ό,τι χρειάστηκε. Αν ξαναταξιδέψουμε Θεσσαλονίκη θα είναι σίγουρα η πρώτη μας επιλογή! Σ' ευχαριστούμε Δημήτρη!

(ΥΓ: οι καραμελίτσες πάνω στο ψυγείο μας έσωσαν σε βραδιά λιγούρας!)